สล็อตแมชชีน_(วงดนตรี)
อัลบั้ม มิวเทชัน, เกรย์, เซลล์ และ เรนโบว์
เฟิสต์ นักร้องนำของวงพูดถึงการทำงานกับ Steve Lillywhite ในอัลบั้มใหม่ครั้งนี้ว่า ‘ถึงเราจะเคยร่วมงานกับโปรดิวเซอร์ชาวต่างชาติมาก่อนหน้านี้บ้างแล้ว แต่คราวนี้คุณ Steve เขาเป็นรุ่นใหญ่ของจริงครับ แล้วก็ทำงานให้กับวงที่เจ๋งๆทั้งนั้นเลย ไม่ว่าจะเป็น The Rolling Stones, U2, The Killers แล้วเค้าก็เลือกคนที่เขาจะทำงานด้วย ไม่ใช่ว่ามีเงินไปจ้างแล้วเค้าจะมาทำงานกับเรานะครับ เขาบินมาดูโชว์ของวงเราด้วยตัวเอง ก่อนที่จะตัดสินใจทำงานกับพวกเราครับ พอได้มาร่วมงานจริงๆ ตอนแรกๆก็มีเกร็งนิดหน่อย เพราะทุกอย่างมันใหม่หมด ทั้งวิธีการแต่งเพลง ซึ่งปกติเพื่อนๆในวงจะทำดนตรีมา แล้วผมก็จะแต่งเนื้อเพลงทั้งหมดตามความรู้สึกของผม แต่คราวนี้เป็นเนื้อเพลงภาษาอังกฤษที่ผมร่วมแต่งกับทีมงาน แล้วก็ต้องร้องเป็นภาษาอังกฤษทั้งหมดด้วย แต่ด้วยความที่คุณ Steve เขาเป็นคนที่เป็นกันเอง และก็ทำงานด้วยง่ายมาก เขาทำให้เรารู้สึกผ่อนคลายละสนุกกับการทำงาน และพวกเราก็ได้ทดลองทำหลายๆอย่างที่ไม่เคยทำในอัลบั้มก่อนๆ ทำให้รู้สึกว่าเวลา 1 เดือนในการทำงานผ่านไปไวมาก จากที่ตั้งใจจะทำงานร่วมกัน 4 เพลง มารู้ตัวอีกทีก็มีเพลงครบทั้งอัลบั้มแล้วครับ’ ด้าน Steve Lillywhite ก็พูดถึงการทำงานกับ Slot Machine ว่า ‘ผมมีกติกาส่วนตัวของผม ที่จะต้องได้เห็นวงแสดงสดก่อน ถึงจะตัดสินใจว่าจะรับทำงานชิ้นนั้นหรือไม่ แล้วผมมก็ประทับใจกับดนตรีของ Slot Machine ประทับใจกับการได้เห็นแฟนเพลงที่อายุน้อยกว่าวงมากแต่ก็สามารถสนุกไปกับดนตรีของพวกเขาซึ่งเป็นสิ่งที่แปลกมากสำหรับผม และผมเองก็คิดว่าผมน่าจะช่วยทำให้งานของ Slot Machine พัฒนาขึ้นไปได้อีก Steve ยังกล่าวต่อไปอีกว่า ‘ผมประทับใจความเป็นวงดนตรีที่เหนียวแน่นของพวกเขา ทุกวันนี้เราไม่ค่อยได้เห็นวงแท้ๆแบบนี้มากนัก พวกเขาเป็นเหมือนแกงค์ 4 คนมีคาแรคเตอร์ที่ต่างกัน แต่พอมารวมเป็น Slot Machine แล้วพวกเขายอดเยี่ยมมาก เฟิสต์มีเสียงร้องที่สุดยอดมากสำหรับการร้องเพลงร็อก, แก๊กก็เป็นคนที่สนุกสนานเฮฮา และเป็นแกนหลักในเรื่องทิศทางดนตรีของวง, ส่วนวิทย์ก็มีสไตล์การเล่นกีต้าร์ที่มีแบบฉบับของตัวเอง และยังสร้างสรรค์ไลน์กีต้าร์ได้ดีอีกด้วย ผมว่ามีตั้ง 4 – 5 ไลน์ในอัลบั้มนี้ ที่สมมุติว่าถ้า The Edge (มือกีต้าร์ของ U2) มาได้ยินเข้าละก็ คงจะอิจฉาไลน์กีต้าร์ที่วิทย์คิดขึ้นมาด้วยซ้ำ, ส่วนออโต้ก็เป็นคนที่สุภาพ มีน้ำใจและถ่อมตัวมากๆ’ จากจุดเริ่มต้นที่ทั้ง 2 ฝ่ายตั้งใจจะลองทำงานร่วมกันเพียง 4 เพลง แต่ด้วยไอเดียที่สดใหม่ และความสนุกที่เกิดขึ้นระหว่างการทำงาน จึงทำให้ทั้ง 2 ฝ่ายตัดสินใจร่วมกันทำเพลงต่อจนครบทั้งอัลบั้ม  โดยใช้เวลาในการบันทึกเสียงที่ Karma Sound Studios เพียง 1 เดือนเท่านั้น  ถือเป็นการทำอัลบั้มที่ใช้เวลาสั้นที่สุดของทางวงเลยทีเดียว และผลลัพธ์ที่ได้คืองานเพลงคุณภาพที่ยกระดับดนตรีของ Slot Machine ไปสู่ทิศทางใหม่ๆ โดยยังคงไว้ซึ่งเอกลักษณ์ทางที่ชัดเจนของวง ด้วยการผสานความเป็นไทยในท่วงทำนองเข้ากับซาวนด์ดนตรีใหม่ๆได้อย่างลงตัว งานชุดนี้จึงเป็นอัลบั้มที่ Slot Machine ทั้งตื่นเต้น และภาคภูมิใจที่จะได้นำเสนอดนตรีร็อกของคนไทยสู่การรับรู้ของชาวต่างชาติ และในขณะเดียวกันก็เป็นการนำเสนอความแปลกใหม่ให้วงการเพลงไทยอีกด้วย แก๊กมือเบสของวงพูดถึงความคาดหวังในการทำอัลบั้มภาษาอังกฤษครั้งแรกของ Slot Machine ว่า ‘เราไม่ได้คาดหวังจะไปเป็นวงดังระดับโลกครับ เราแค่ต้องการท้าทายตัวเองว่าจะไปได้ไกลแค่ไหน และเราก็เชื่อว่าเรามีเพลงที่เจ๋งพอ ในตอนนี้เรื่องของศิลปะวัฒนธรรมของไทย รวมทั้งอาหารไทยก็เป็นที่รู้จักของคนทั่วโลกไปแล้ว แล้วทำไมเพลงไทยจะทำแบบนั้นบ้างไม่ได้ล่ะ’ ติดตามและเป็นกำลังใจให้ Slot Machine กับความท้าทายครั้งใหม่ของพวกเขากับเพลง Give It All To You ซิงเกิ้ลแรกจากอัลบั้ม ผลงานภาษาอังกฤษชุดแรกของ Slot Machine ได้แล้ววันนี้ -->